Årsmelding fiskeutvalget 2024

Utvalget har bestått av: Britt Elin Drågen(Leder), Tor Jacobsen, Bjarne Jørgensen, Stig Sødahl, Lars Egil Sæther og Bjørn Hyldbakk.

Utvalget har i år hatt 4 utvalgsmøter og god kommunikasjon ved egen facebook-gruppe og ved dugnadene.

Året startet brått med at vi fikk åpne elven for fiske ett år til.

Fram mot sesongstart hadde vi 8 dugnadskvelder og mye bra jobb ble utført av medlemmene mye takket være Ola Leangen som sørger for at utstyret til enhver tid er klart til bruk.

Tradisjonen tro så startet vi sesongen med grilling og sosialt samvær på tomta vår.

Fiskesommer/åpen dag ble arrangert på Sjøllandstrømmen med godt oppmøte.

For andre gang arrangerte vi i år Camp Villaks, kjempesuksess og det ble nok født noen nye laksefiskere der.

I samarbeid med MJFF arrrangerte vi også demo/foredrag v/ Jan Sakshaug.

Sesongen i elva ble avsluttet med grilling sammen med Niva.

Vi var med og tok vannprøver under klorbehandlingen av Driva.

På forespørsel fra Nina gjennomførte vi høst/overvåkningfiske der all fisk ble registrert og skjema innsendt. Resultatene der ble inkludert i nasjonal overvåkning av rømt oppdrettslaks 2024.

Etter å ha vært med på alle tiltak for å bli kvitt gyroen i elva kunne vi endelig være med på utsetting av lakseyngel i Driva.

Vi var også i år med på 1 kveld i Lilledalselva på lysfiske og resultatet ble 1 oppdrettslaks avlivet.

Kortsalget i år vært over all forventing men dessverre ble det også i siste sesong innmeldt 3 tilfeller av avlivet ørret.

Til slutt vil jeg takke styret for godt samarbeid og fiskeutvalgets medlemmer for godt utført arbeid i 2024.

Britt Elin Drågen

Leder Fiskeutvalget.